Greek Legal Document

Category: 218

Content:
16. ΑΝΑΓΚ. ΝΟΜΟΣ υπ’ αριθ. 553 της 19/20 Σεπτ. 1968 (ΦΕΚ Α΄ 210) Περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων. Άρθρ.1.-1.Το Βοηθητικόν Διδακτικόν Προσωπικόν των Ανωτάτων Εκπαιδευτικών Ιδρυμάτων αποτελείται α)εξ Επιμελητών Εργαστηρίων Σπουδαστηρίων, Εδρών, Κλινικών ή Μουσείων, β)εκ Βοηθών Εργαστηρίων, Κλινικών, Σπουδαστηρίων, Εδρών ή Μουσείων και γ)εκ Παρασκευαστών Εργαστηρίων ή Μουσείων, κατά τα ειδικώτερον, δι’ έκαστον ίδρυμα οριζόμενα. 2.Αι θέσεις των παρ’ εκάστω Εργαστηρίω, Κλινική, Σπουδαστηρίω, Μουσείω ή Έδρα, Επιμελητών, Βοηθών ή Παρασκευαστών ορίζονται δια Β.Δ/τος εκδιδομένου προτάσει των Υπουργών Εθνικής Παιδείας και Θρησκευμάτων και των Οικονομικών μετά γνώμην της οικείας Σχολής, και της Συγκλήτου, κατ’ αναλογίαν ενός μεν Επιμελητού ή Βοηθού ή Παρασκευαστού προς 35 φοιτητάς δια τας Σχολάς θετικών επιστημών, ενός δε Επιμελητού ή Βοηθού ή Παρασκευαστού προς 50 φοιτητάς δια τας Σχολάς θεωρητικών επιστημών. Εν πάση περιπτώσει ο αριθμός ούτος προκειμένου μεν περί Εργαστηρίου ή Κλινικής δεν δύναται να είναι μικρότερος των τριών ήτοι ανά εις Επιμελητής, Βοηθός και Παρασκευαστής, προκειμένου δε περί Μουσείου, Σπουδαστηρίου ή Έδρας δεν δύναται να είναι μικρότερος των δύο, ήτοι ανά εις Επιμελητής και εις Βοηθός ή δύο Βοηθοί. 3.Αι θέσεις αμίσθου Επιμελητού ή Βοηθού ως και του εκτάκτου Βοηθού καταργούνται όπου υφίστανται. 4.Το ανωτέρω Βοηθητικόν Διδακτικόν Προσωπικόν διορίζεται επί θητεία δυναμένη να ανανεούται κατά τα ειδικώτερον εν άρθρ. 4 του παρόντος οριζόμενα. «Η εις θέσεις Βοηθητικού Διδακτικού Προσωπικού υπηρεσία τινός δεν δύναται να υπερβαίνη εν τω συνόλω της την δεκαπενταετίαν, πλην των εν παρ. 3 του άρθρ. 2 του παρόντος Παρασκευαστών, των κεκτημένων απολυτήριον Γυμνασίου ή Μέσης Τεχνικής Σχολής και ειδικήν εμπειρίαν (Παρασκευαστών  Β΄ Κατηγορίας), ων η μεν θητεία δύναται να παρατείνηται μέχρι συμπληρώσεως 35ετούς πραγματικής υπηρεσίας ή συμπληρώσεως του 62ου έτους της ηλικίας των, η δε βαθμολογική εξέλιξις εξικνείται, τηρουμένων αναλόγως και των διατάξεων του άρθρ. 5 του παρόντος, μέχρι και του 4ου βαθμού». Το εντός « » δεύτερον εδάφιον αντικατεστάθη ως άνω δια του άρθρ. 1 Ν.Δ. 333/1969 (κατωτ. αριθ. 21). Η ισχύς των διατάξεων της ανωτέρω παρ. 4 ανεστάλη επί εν έτος από της 7 Δεκ. 1974 δια του άρθρ. 9 του Ν.Δ. 214/1974 (κατωτ. αριθ. 33). 5.Δια Β.Δ/τος εκδιδομένου κατά τα εν παρ. 2 οριζόμενα, δύναται να καθορίζωνται κατά Σχολήν τα Εργαστήρια, Σπουδαστήρια, Μουσεία, αι Κλινικαί ή Έδραι, εφ’ ων εφαρμόζεται η κατά την αυτήν ως άνω παράγραφον αναλογία. Άρθρ.8.-«1.Η θέσις του Επιμελητού, Βοηθού ή Παρασκευαστού είναι ασυμβίβαστος προς πάσην άλλην δημοσίαν θέσιν ή θέσιν Νομικού Προσώπου Δημοσίου Δικαίου, ως και προς την του ιδιωτικού ή δημοτικού υπαλλήλου ή Διευθυντού οιωνδήποτε επιχειρήσεων, πλην της θέσεως του Εκπαιδευτικού λειτουργού Δημοσίων Σχολών εν γένει. 2.Απαγορεύεται εις τους Επιμελητάς, τους Βοηθούς και τους Παρασκευαστάς να διδάσκουν κατ’ ιδίαν ή εις ιδιωτικά φροντιστήρια, ή εις ιδιωτικάς Σχολάς, πλην των ιδιωτικών Τεχνικών Σχολών, ή να διατηρώσι Κλινικήν ή να εργάζωνται εν μη Πανεπιστημιακή Κλινική ή Νοσοκομείω ως τακτικοί ιατροί. Οι παραβαίνοντες της διάταξιν ταύτην απολύονται της υπηρεσίας». Αι παρ. 1 και 2 αντικατεστάθησαν αφ’ ης ίσχυσαν, ως άνω δια της παρ. 1 του άρθρ. 4 Ν.Δ. 333/1969 (κατωτ. αριθ. 21). 3.Διαρκούντος του χρόνου των θερινών διακοπών οι Επιμεληταί, οι Βοηθοί και οι Παρασκευασταί δικαιούνται να λαμβάνωσιν άδειαν απουσίας μέχρι δύο μηνών παρά του Πρυτάνεως, μετά πρότασιν του οικείου Καθηγητού, ορίζοντος τον χρόνον της ενάρξεως αυτής. Εν πάση άλλη περιπτώσει και μετά πρότασιν του οικείου Καθηγητού, δύναται να χορηγείται άδεια μέχρι δέκα ημερών παρά του Πρυτάνεως πέραν δε τούτου και μέχρις ενός μηνός παρά του Υπουργού Εθνικής Παιδείας και Θρησκευμάτων μετά την άνευ αποδοχών και μετά πρότασιν της Συγκλήτου. 4.Εις τους Επιμελητάς, τους Βοηθούς και τους πτυχιούχους Παρασκευαστάς, δύναται μετά διετή τουλάχιστον υπηρεσίαν να χορηγηθή εκπαιδευτική άδεια ενός έτους μετά πλήρων αποδοχών μετά πρότασιν του οικείου Καθηγητού και απόφασιν της Συγκλήτου. (Αντί της σελ. 58,03(α) Σελ. 58,03(β) Τεύχος 408-Σελ. 49 «Η εκπαιδευτική αύτη άδεια δύναται μετά πρότασιν του οικείου Καθηγητού και απόφασιν της Συγκλήτου να παραταθή επί εν εισέτι έτος άνευ καταβολής αποδοχών». Το εντός « » δεύτερον εδάφιον προσετέθη δια της παρ. 2 άρθρ. 4 Ν.Δ. 333/1969 (κατωτ. αριθ. 21). Άρθρ.9.-(Κατηργήθη δια του άρθρ. 4 Ν.Δ. 782/1970, κατωτ. αριθ. 22, αντ’ αυτού δε ισχύουν αι διατάξεις των παρ. 2-7 του εν λόγω άρθρ. 4). Άρθρ.10.-1.Παρ’ εκάστω Σπουδαστηρίω ιδρύεται μία θέσις υπαλλήλου (Β΄ κατηγορίας) ασχολουμένου με την διεκπεραίωσιν της όλης αλληλογραφίας αυτού, την επιμέλειαν της Βιβλιοθήκης και την εν γένει ομαλήν λειτουργίαν του Σπουδαστηρίου. 2.Υπάλληλος Σπουδαστηρίου διορίζεται επί βαθμώ 10ω-6ω ο κεκτημένος απολυτήριον Γυμνασίου ή άλλης ισοτίμου Σχολής ή Σχολής Γραμματέων, γνωρίζων μίαν ξένην ευρωπαϊκήν γλώσσαν, γραφομηχανήν και στοιχεία Βιβλιοθηκονομίας. Άρθρ.11.-1.Οι κατά την δημοσίευσιν του παρόντος Α. Νόμου υπηρετούντες Επιμεληταί οι μη κεκτημένοι διδακτορικόν δίπλωμα, υποχρεούνται όπως εντός πέντε ετών από της δημοσιεύσεως αυτού, αποκτήσουν τον τίτλον τούτον, άλλως απολύονται της θέσεώς των. Η ανανέωσις της θητείας τούτων κατά το εν λόγω χρονικόν διάστημα διέπεται υπό των προ της ισχύος του παρόντος κειμένων διατάξεων. 2.Αι κατά την δημοσίευσιν του παρόντος υφιστάμεναι εις τα Ανώτατα Εκπαιδευτικά Ιδρύματα θέσεις μονίμων Επιμελητών, Βοηθών ή Παρασκευαστών καταργούνται, ιδρύονται δε ισάριθμοι αντιστοίχως θέσεις επί τριετεί θητεία εις ας διατηρούνται ως μόνιμοι οι κατά την δημοσίευσιν του παρόντος Νόμου κατέχοντες ταύτας μόνιμοι Επιμεληταί, Βοηθοί ή Παρασκευασταί. 3.Ομοίως καταργείται ο θεσμός των Διδασκάλων όπου υφίσταται ούτος, πλην των Διδασκάλων Ξένων Γλωσσών, Γυμναστικής, Σχεδιάσεων και Μουσικής. Αι κατά την δημοσίευσιν του παρόντος υφιστάμεναι και καταργούμεναι θέσεις Διδασκάλων μετατρέπονται εις θέσεις Βοηθών προστιθέμεναι εις ομοίας Εδρών ή Σπουδαστηρίων. Οι καθ’ οιονδήποτε τρόπον υπηρετούντες εις ταύτας διατηρούνται, τη αιτήσει των, ως Βοηθοί επί των ον κέκτηνται βαθμώ, της μέχρι σήμερον υπηρεσίας των ως Διδασκάλων υπολογιζομένης συνολικώς δια τον προσδιορισμόν της θητείας, ην θα διανύουν ούτοι. Σελ. 58,04(β) Τεύχος 408-Σελ. 50 4.Η παρ. 3 του άρθρ. 5 του παρόντος εφαρμόζεται και επί των ήδη υπηρετούντων και κεκτημένων διδακτορικόν δίπλωμα, δυναμένων να προαχθούν κατά τα εν τω παρόντι οριζόμενα εις τον αμέσως ανώτερον του ον κέκτηνται βαθμόν, εφ’ όσον δεν έτυχον ήδη προαγωγής λόγω αποκτήσεως του διπλώματος τούτου. 5.Η ισχύς των περί ανανεώσεως της θητείας διατάξεων του παρόντος Α. Νόμου δι’ άπαντας τους κατά την δημοσίευσιν αυτού υπηρετούντας εις τας εν άρθρ. 1 αυτού θέσεις, άρχεται μετά την λήξιν της θητείας ην διανύουν ούτοι, εν πάση δε περιπτώσει ουχί προ της παρελεύσεως έτους. Άρθρ.12.-1.Τα της απονομής του διδακτορικού διπλώματος εις άπαντα τα ανώτατα εκπαιδευτικά ιδρύματα, εις α προβλέπεται η απονομή του τίτλου τούτου διέπονται εφ’ εξής υπό των άρθρ. 197 έως 206 του Νόμ. 5343/1932. Μη τήρησις των εν τοις άρθροις τούτοις προθεσμιών συνιστά βαρύ πειθαρχικόν παράπτωμα, επαγόμενον εκτός των άλλων και την εφαρμογήν του άρθρ. 6 (παρ. 1-3) του Α.Ν. 65/1967. 2.Μετά της σχετικής αιτήσεως αναγορεύσεως διδάκτορος επισυνάπτονται εκτός της διατριβής αυτού και τα κάτωθι δικαιολογητικά: α)Σημείωμα περί του βίου και των γενομένων σπουδών αυτού, β)Αντίγραφον του πτυχίου ή διπλώματός του. γ)Δήλωσιν περί του αν ολόκληρος η διατριβή ή ουσιώδη μέρη αυτής έχουν ήδη υποβληθή προς κρίσιν εις άλλας εξεταστικάς αρχάς και αν ο υποψήφιος έχει υποβληθή ήδη πρότερον εις δοκιμασίαν επί διδακτορία ή αν επεδίωξε τοιαύτην, οπότε δέον να αναφέρωνται το Ίδρυμα ή η Σχολή, το θέμα της εργασίας και το επιτευχθέν αποτέλεσμα και δ)Πιστοποιητικόν Ποινικού Μητρώου. 3.Αποτυχών υποψήφιος δεν δικαιούται να προσέλθη εις νέαν δοκιμασίαν προ της παρόδου έτους από της εκδόσεως του αποτελέσματος. Άρθρ.13.-Των διατάξεων του παρόντος εξαιρούνται οι Διδάσκαλοι: α)Τεχνικών Σχεδιάσεων, β) Στενογραφίας, γ) Ξένων Γλωσσών και δ) Γραμμογραφίας και Καθαρογραφίας των εν άρθρ. 1 του παρόντος ιδρυμάτων, εφ’ ων εξακολουθούν ισχύουσαι αι προ της ισχύος του παρόντος κείμεναι περί αυτών διατάξεις. Άρθρ.14.-1.Δια Β.Δ/τος, εφ’ άπαξ εκδιδομένου, προτάσει του Υπουργού Εθνικής Παιδείας και Θρησκευμάτων, μετά γνώμην της οικείας Συγκλήτου, συνιστάται παρ’ εκάστω Ανωτάτω Εκπαιδευτικώ Ιδρύματι Υπηρεσιακόν Συμβούλιον Προσωπικού δια το υπό των διατάξεων του παρόντος προβλεπόμενον βοηθητικόν διδακτικόν προσωπικόν. 2.Δια του αυτού Β.Δ/τος θέλει καθορισθή η σύνθεσις, η αρμοδιότης ως και παν θέμα αφορών εις την λειτουργίαν του Συμβουλίου τούτου. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-1.Επιμελητής Εργαστηρίου, Κλινικής, Έδρας, Σπουδαστηρίου ή Μουσείου διορίζεται ο κεκτημένος Διδακτορικόν Δίπλωμα της οικείας Σχολής της ημεδαπής ή αντιστοίχου ομοταγούς της αλλοδαπής ή ετέρας Σχολής της ημεδαπής ή αλλοδαπής ανταποκρινόμενον εις το αντικείμενον της θέσεως, προτιμωμένου του υπηρετήσαντος επί διετίαν τουλάχιστον ως Βοηθού εν τω αυτώ ή ομοειδεί Εργαστηρίω, Σπουδαστηρίω, Κλινική, Έδρα ή Μουσείω. 2.Βοηθός Εργαστηρίου, Κλινικής, Σπουδαστηρίου, Έδρας ή Μουσείου, διορίζεται ο κεκτημένος πτυχίον της οικείας Σχολής της ημεδαπής ή αντιστοίχου ομοταγούς της αλλοδαπής, ή ετέρας Σχολής της ημεδαπής ή αλλοδαπής, ανταποκρινόμενον εις το αντικείμενον της θέσεως, προτιμωμένου του κεκτημένου διδακτορικόν δίπλωμα ή του υπηρετούντος ή υπηρετήσαντος ως πτυχιούχου Παρασκευαστού του αυτού Παραρτήματος. 3.Παρασκευαστής Εργαστηρίου ή Μουσείου, διορίζεται ο κεκτημένος πτυχίον της οικείας Σχολής της ημεδαπής ή αντιστοίχου ομοταγούς της αλλοδαπής ή ο κεκτημένος απολυτήριον Γυμνασίου ή Μέσης Τεχνικής Σχολής και ειδικήν εμπειρίαν. 4.Οι Επιμεληταί και οι Βοηθοί δέον να γνωρίζουν επαρκώς και μίαν τουλάχιστον ξένην ευρωπαϊκήν γλώσσαν, κατά βεβαίωσιν της οικείας Σχολής. Άρθρ.3.-«Δεν δύνανται να διορίζωνται εις τας ως άνω θέσεις οι μη εκπληρώσαντες τας στρατιωτικάς των υποχρεώσεις ή μη απαλλαγέντες νομίμως τούτων, ως και οι υπερβάντες το 40όν έτος της ηλικίας των προκειμένου περί Επιμελητών και το 35ον προκειμένου περί Βοηθών και Παρασκευαστών. Κατ’ εξαίρεσιν δια τους Επιμελητάς και Βοηθούς των Κλινικών και Εργαστηρίων των Ιατρικών Σχολών το όριον ηλικίας ορίζεται εις το 45ον έτος δια τους Επιμελητάς και εις το 40όν δια τους Βοηθούς». Δια την εφαρμογήν του παρόντος άρθρου ως χρόνος κατ’ αυτό υπολογισμού της ηλικίας λαμβάνεται η 31 Δεκεμβρίου του έτους, καθ’ ο υποβάλλεται η αίτησις προς διορισμόν. Το άρθρ. 3, συμπληρωθέν δια του άρθρ. 2 Ν.Δ. 333/1969, αντικατεστάθη ως άνω δια του άρθρ. 2 Ν.Δ. 782/1970 (κατωτ. αριθ. 22). Άρθρ.4.-1.Οι Επιμεληταί, πλην των Επιμελητών Κλινικής, οι Βοηθοί και οι Παρασκευασταί διορίζονται επί θητεία τριών ετών δυναμένη να ανανεούται  τρις   ανεξαρτήτως  του αν επέρχεται μεταβολή εις το πρόσωπον του οικείου Καθηγητού Διευθυντού Εργαστηρίου, Κλινικής κλπ., ή του οικείου Καθηγητού της Έδρας. Οι Επιμεληταί Κλινικών, διορίζονται επί θητεία τριών ετών, δυναμένη να ανανεούται άπαξ μόνον και επί μίαν διετίαν. (Αντί της σελ. 58,01(α) Σελ. 58,01(β) 2.Δευτέρα ανανέωσις της θητείας του Επιμελητού δεν επιτρέπεται εάν ούτος δεν εδημοσίευσεν επιστημονικήν διατριβήν εγκριθείσαν υπό της οικείας Σχολής, τρίτη δε, αν ούτος δεν απέκτησε τον τίτλον του Υφηγητού. Ομοίως, δευτέρα ανανέωσις της θητείας του Βοηθού δεν επιτρέπεται αν ούτος δεν συνέγραψεν επιστημονικήν μελέτην κρινομένην ως ικανοποιητικήν υπό τριμελούς Επιτροπής εκ Καθηγητών της οικείας Σχολής, οριζομένων υπ’ αυτής, τρίτη δε, αν ούτος δεν απέκτησε διδακτορικόν δίπλωμα. Η ισχύς των διατάξεων της ανωτέρω παρ. 2 ανεστάλη επί εν έτος από της 7 Δεκ. 1974 δια του άρθρ. 9 του Ν.Δ. 214/1974 (κατωτ. αριθ. 33). 3.Εις περίπτωσιν μετατάξεως πτυχιούχου Παρασκευαστού εις θέσιν Βοηθού ή Βοηθού εις θέσιν Επιμελητού, ο μετατασσόμενος συνεχίζει την θητείαν της εξ ης μετετάγη θέσεως. Άρθρ.5.-1.Οι Επιμεληταί, πλην των κεκτημένων διδακτορικόν δίπλωμα της Φιλοσοφικής ή Θεολογικής Σχολής ή της Ανωτάτης Σχολής Οικονομικών και Εμπορικών Επιστημών, διορίζονται επί βαθμώ 5ω προαγόμενοι, μεθ’ εκάστην ανανέωσιν της θητείας των, μέχρι και του βαθμού 2ου. Οι Βοηθοί και οι πτυχιούχοι Παρασκευασταί, πλην των κεκτημένων πτυχίον των ως άνω Σχολών, διορίζονται επί βαθμώ 7ω, προαγόμενοι, μεθ’ εκάστην ανανέωσιν της θητείας των, μέχρι και του βαθμού 4ου. Οι μη πτυχιούχοι Παρασκευασταί διορίζονται επί βαθμώ 11ω, προαγόμενοι, μεθ’ εκάστην ανανέωσιν της θητείας των, μέχρι και του βαθμού 7ου. 2.Οι Επιμεληταί, οι κεκτημένοι διδακτορικόν δίπλωμα των εν παρ. 1 του παρόντος άρθρου οριζομένων Σχολών, διορίζονται επί βαθμώ Καθηγητού Μ.Ε. σύν 2/3, προαγόμενοι, μεθ’ εκάστην ανανέωσιν της θητείας των, μέχρι και του βαθμού του Γυμνασιάρχου, οι δε Βοηθοί και Παρασκευασταί οι κεκτημένοι πτυχίον των Σχολών τούτων, διορίζονται επί βαθμώ Καθηγητού, προαγόμενοι, μεθ’ εκάστην ανανέωσιν της θητείας των, μέχρι και του βαθμού του Α/θμίου Καθηγητού. 3.Βοηθός γενόμενος διδάκτωρ προάγεται εις τον αμέσως ανώτερον βαθμόν, εξελισσόμενος εν τη περιπτώσει ταύτη κατά τα εν παρ. 1 και 2 του παρόντος άρθρου οριζόμενα, μέχρι και του βαθμού 3ου ή Βοηθού Γυμνασιάρχου αντιστοίχως. Μη πτυχιούχος Παρασκευαστής γενόμενος πτυχιούχος, προάγεται εις τον αμέσως ανώτερον βαθμόν εξελισσόμενος, εν τη περιπτώσει ταύτη, μέχρι και του βαθμού 4ου ή Α/θμίου Καθηγητού, αντιστοίχως. Σελ. 58,02(β) Άρθρ.6.-«1.-α)Ο διορισμός, η ανανέωσις και η προαγωγή των μεν Επιμελητών ενεργείται δια Β.Δ/τος, εκδιδομένου προτάσει του Υπουργού Εθνικής Παιδείας και Θρησκευμάτων μετά πρότασιν της οικείας Σχολής και ειδικώς ητιολογημένην εισήγησιν του οικείου Καθηγητού Διευθυντού Εργαστηρίου, Κλινικής, Σπουδαστηρίου ή Μουσείου ή του Καθηγητού της Έδρας, των δε Βοηθών και Παρασκευαστών δια πράξεως του οικείου Πρυτάνεως δημοσιευομένης εις την Εφημερίδα της Κυβερνήσεως, μετ’ έγκρισιν του Υπουργού Εθνικής Παιδείας και Θρησκευμάτων και εκδιδομένης μετά πρότασιν της οικείας Σχολής και ειδικώς ητιολογημένην εισήγησιν του οικείου Καθηγητού προκειμένου περί Βοηθού Έδρας ή του οικείου ΚαθηγητούΔιευθυντού προκειμένου περί Βοηθού ή Παρασκευαστού Εργαστηρίου, Σπουδαστηρίου, Κλινικής ή Μουσείου. β)Η κατά τα ανωτέρω εισήγησις του οικείου Καθηγητού περί διορισμού Επιμελητού, Βοηθού ή Παρασκευαστού υποβάλλεται εις την οικείαν Σχολήν μετά πάροδον 20 τουλάχιστον ημερών από της δημοσιεύσεως εις τον ημερήσιον τύπον της Πρωτευούσης και της πόλεως, ένθα το Ανώτατον Εκπαιδευτικόν Ίδρυμα, ανακοινώσεως περί των προς πλήρωσιν θέσεων, καλούσης άμα τους ενδιαφερομένους όπως υποβάλωσιν εντός 15 ημερών από της δημοσιεύσεως αίτησιν περί διορισμού των. γ)Οι υποψήφιοι δέον όπως κέκτηνται ανενδοιάστως τα και δια τους δημοσίους υπαλλήλους απαιτούμενα προσόντα ήθους και την εν γένει καταλληλότητα δια την θέσιν ην καταλαμβάνουν. Προς τούτο οφείλουν ούτοι όπως συνυποβάλλουν μετά της σχετικής αιτήσεως και ενυπόγραφον δήλωσιν, διαλαμβάνουσαν πάσαν πράξιν του βίου των, ήτις θα ήσκει επιρροήν εις την κρίσιν περί της τοιαύτης καταλληλότητος, εφ’ ης δέον όπως ειδικώς αναφέρωνται αι κατά την παρ. 1 του παρόντος άρθρου εισήγησις και πρότασις. Ο μη δηλώσας τοιαύτην πράξιν υπέχει τας συνεπείας ψευδούς δηλώσεως. δ)Η πλήρωσις εκάστης θέσεως Βοηθητικού Διδακτικού Προσωπικού ή η αποδοχή ή έγκρισις του διορισμού ή της ανανεώσεως της θητείας των προς τούτο προτεινομένων δεν είναι υποχρεωτικαί δια τον Υπουργόν, όστις, εάν, εκ στοιχείων προκυπτόντων εκ του οικείου φακέλλου ή αρμοδίως περιελθόντων εις την υπηρεσίαν, προκύπτουν αμφιβολίαι περί της καταλληλότητος εν γένει εκάστου προτεινομένου, ανεξαρτήτως των περί τρόπου διαπιστώσεως ή βεβαιώσεως ταύτης κειμένων διατάξεων, δύναται να ανενεχθή εις το οικείον Ίδρυμα, προς υπόδειξιν ετέρου εκ των υποψηφίων, εφ’ ης ισχύουν τα αυτά». Η παρ. 1, συμπληρωθείσα δια του άρθρ. 3 Ν.Δ. 333/1969, αντικατεστάθη, αφ’ ης ίσχυσεν ως άνω δια του άρθρ. 1 Ν.Δ. 782/1970 (κατωτ. αριθ. 22). 2.Εν περιπτώσει μη πληρώσεως αδικαιολογήτως κενής θέσεως Επιμελητού ή Βοηθού ο Υπουργός της Εθνικής Παιδείας και Θρησκευμάτων δύναται να προβή εις την πλήρωσιν ταύτης, δι’ αποφάσεώς του δημοσιευομένης εις την Εφημερίδα της Κυβερνήσεως άνευ τηρήσεως της κατά τα ανωτέρω διαδικασίας. Άρθρ.7.-1.Έργον των εν παρ. 1 του παρόντος Α. Νόμου Επιμελητών και Βοηθών είναι η καθ’ ομάδας, υπό την καθοδήγησιν του οικείου καθηγητού, άσκησις ή διεξαγωγή φροντιστηρίων των φοιτητών και η παροχή άλλων σχετικών με τας σπουδάς των συμβουλών ή συμμετοχή αυτών εις τας υπό του οικείου Καθηγητού εν τω Εργαστηρίω ή Κλινική κλπ. διεξαγομένας επιστημονικάς ερεύνας ή και η υπ’ αυτών διεξαγωγή επιστημονικών ερευνών, ως και πάσα εν γένει ενασχόλησις αποβλέπουσα εις την περαιτέρω επιστημονικήν εξέλιξιν αυτών, προκειμένου δε περί των επιμελητών και η φροντιστηριακή διδασκαλία ειδικών θεμάτων των μαθημάτων της οικείας Έδρας, κατόπιν αναθέσεως υπό του οικείου καθηγητού και εγκρίσεως της οικείας Σχολής. 2.Οι Επιμεληταί και οι Βοηθοί υποχρεούνται εις την επί 24 τουλάχιστον ώρας καθ’ εβδομάδα απασχόλησίν των εις ασκήσεις ή φροντιστήρια των φοιτητών και εις τας λοιπάς εν παρ. 1 του παρόντος άρθρου οριζομένας εργασίας. 3.Δι’ έκαστον Επιμελητήν, Βοηθόν ή Παρασκευαστήν τηρείται παρά του οικείου Καθηγητού της έδρας ή του Διευθυντού του Εργαστηρίου, Κλινικής κλπ., πλήρως ενημερωμένος φάκελλος περί της επιστημονικής δραστηριότητος και της υπηρεσιακής ικανότητος τούτου (συγγραφικόν έργον, έρευναι, συμμετοχή εις συνέδρια κλπ.). Ο φάκελλος ούτος, τα στοιχεία του οποίου λαμβάνονται υπ’ όψιν δια την προαγωγήν επέχοντα θέσιν εκθέσεως επιθεωρήσεως, φυλάσσεται υπό του Κοσμήτορος της οικείας Σχολής. Τούτου δύναται να λαμβάνη γνώσιν ο εις ον αναφέρεται Επιμελητής, Βοηθός ή Παρασκευαστής. 4.Οι Επιμεληταί και οι Βοηθοί δημοσιεύουν υπό το ίδιον αυτών όνομα τα αποτελέσματα της ερευνητικής των εργασίας. Επί δημοσιεύσεων αίτινες είναι προϊόν συνεργασίας μετά Καθηγητού ή Υφηγητού αναφέρεται υποχρεωτικώς και το όνομα του Επιμελητού ή Βοηθού ως από κοινού συγγραφέως. 5.Επί ερευνών διεξαγομένων παρά Καθηγητού ή Υφηγητού χρησιμοποιείται υποχρεωτικώς το Βοηθητικόν Διδακτικόν Προσωπικόν του οικείου Εργαστηρίου, Κλινικής ή Έδρας κλπ. και μόνον εν ανεπαρκεία αυτού επιτρέπεται η χρησιμοποίησις και άλλων επιστημόνων.